cdTree
Søg i dine cd'er, også selv om de ikke sidder i computeren. Hvis du har mange cd'er med billeder, musik eller data, har du sikkert været ude for, at du ikke kan huske, hvor en bestemt fil er gemt. Med cdTree er det slut med at prøve dig frem med de forskellige cd'er. Du indtaster blot et søgeord, og straks kan du se navnet på den ønskede cd.

cdTree kan også indeksere din harddisk, så du altid hurtigt kan finde en ønsket fil - og meget hurtigere end via den indbyggede søgefunktion i Windows.